Diari Oficial de la Generalitat Valenciana


Sumari del DOGV 4665, del 08-01-2004 (2003/13305)

Notificació de Resolució de 5.02.02, relativa al recurs d'alçada interposat per Manuel Giner Gens.
--------------------------------------------------------------------------------------------------

### Dades del document

Número de DOGV
:   4665

Data del DOGV
:   08-01-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/13914


Organisme emissor
:   Conselleria d'Indústria, Comerç i Turisme

Tipus de document
:   Anunci

Notificació de Resolució de 5.02.02, relativa al recurs d'alçada interposat per Manuel Giner Gens. [2003/X13191]
  
Atés que ha sigut impossible practicar en el domicili de l'interessat la notificació de la resolució dictada pel conseller d'Innovació i Competitivitat, de 5 de febrer de 2002, relativa al recurs d'alçada interposat per Manuel Giner Gens contra l'Acord de la Cambra Oficial de Comerç, Indústria i Navegació d'Alacant de 28.2.01, i als efectes del que disposa l'article 59.5 de la Llei de Règim Jurídic de les Administracions Públiques i del Procediment Administratiu Comú, se'n procedix a la transcripció:
  
«Vist el recurs d'alçada interposat en data 20.3.01 per Manuel Giner Gens, agent de la Propietat Immobiliària, contra l'Acord de la Cambra Oficial de Comerç, Indústria i Navegació d'Alacant, de data 28.2.01, que va desestimar la baixa d'este en el cens electoral de la Corporació i l'obligava a satisfer el recurs cameral corresponent.
  
Antecedents de fet
  
Primer. Rebut l'Acord de la Cambra Oficial de Comerç, Indústria i Navegació d'Alacant, pel qual es desestima la baixa en el cens electoral, Manuel Giner Gens, agent de la Propietat Immobiliària, va interposar recurs d'Alçada al·legant en síntesi que la Llei 3/93 de 22 de març, declara especialment compreses les activitats corresponents a agències immobiliàries, de la propietat industrial, de valors negociables, d'assegurances i de crèdits, excloent els servicis d'agents i corredors d'assegurances que siguen persones físiques, així com els corresponents a professions liberals no incloses expressament en l'apartat anterior.
  
Al·lega així mateix que l'acord impugnat utilitza el concepte ?agència immobiliària- de manera tergiversada i errònia identificant-lo amb la persona física d'agent de la Propietat Immobiliària, cosa que produeix un greuge comparatiu respecte a l'exclusió dels agents d'assegurances que siguen persones físiques.
  
Acaba sol·licitant la baixa en la Cambra ja que aquells professionals que exercixen com a agents de la Propietat Immobiliària no se'ls pot exigir el pagament del recurs cameral, ni la seua adscripció obligatòria a les Cambres, per quant no es tracta d'una activitat comercial sinó d'una activitat professional.
  
Cita la Sentència de 25.5.95 del Tribunal Suprem, que declara que els agents de la Propietat Immobiliària no poden ser inclosos en el cens de les Cambres de Comerç.
  
Segon. A la vista del recurs plantejat es va sol·licitar informe de la Cambra Oficial de Comerç, Indústria i Navegació d'Alacant, que va ser emés en sentit desfavorable a les pretensions del recurrent.
  
Fonaments de dret
  
Primer i únic. La Cambra informa que el recurrent si està afecte a l'obligatorietat del recurs cameral permanent, de conformitat amb el que establix l'article 6 de la Llei 3/1993, de 22 de març, Bàsica de les Cambres Oficials de Comerç, Indústria i Navegació, que establix expressament:
  
«1. Les persones naturals o jurídiques, nacionals o estrangeres, que exercisquen activitats comercials, industrials o navilieres en el territori nacional, tindran la condició d'electors de les Cambres Oficials de Comerç, Indústria i Navegació, dins de la circumscripció de la qual compten amb establiments, delegacions o agències.
  
2. En especial, es consideren activitats incloses en l'apartat anterior, les exercides per compte propi, en comissió o agència, en el sector extractiu, industrial, de la construcció, comercial, dels servicis, singularment d'hostaleria, transport, comunicacions, estalvi, financers, assegurances, lloguers, espectacles, jocs, activitats artístiques, així com els relatius a gestoria, intermediació, representació o consignació en el comerç, i els corresponents a agències immobiliàries, de la propietat industrial, de valors negociables, d'assegurances i crèdits......
  
3. S'entendrà que una persona natural o jurídica exercix activitat comercial, indústria o naviliera quan per esta raó queda subjecte a l'Impost d'Activitats Econòmiques o tribut que el substituïsca».
  
La sentència del Tribunal Constitucional 107/1996, de 12 de juny, ha declarat la constitucionalitat dels articles 6 i 12, confirmant la constitucionalitat de l'adscripció obligatòria a les Cambres, segons el que preveu la citada Llei.
  
La dita norma considera activitat inclosa en la condició d'elector i per tant, obligat al pagament de la quota cameral, la de les agències immobiliàries, citada expressament en la Llei, i no hi ha dubte que s'està referint a les activitats d'intermediació en servicis immobiliaris en forma d'agència o professionalitat d'agència de promoció immobiliària. Este caràcter es deduïx fins i tot atenent a la normativa positiva i la doctrina sobre la figura dels agents intermediaris, que actuen a través de contractes d'agència, comissió, intermediació o corretatge.
  
Resolució
  
En virtut d'això, esta Conselleria d'Innovació i Competitivitat resol desestimar el recurs d'alçada interposat en data 20.3.01 per Manuel Giner Gens, agent de la Propietat Immobiliària, contra l'Acord de la Cambra Oficial de Comerç, Indústria i Navegació d'Alacant, de data 28.2.01, el qual es confirma en tots els seus extrems.
  
La present resolució és definitiva en la via administrativa i contra ella podrà interposar-se recurs contenciós administratiu davant el Jutjat Contenciós Administratiu competent, en el termini de dos mesos comptats des de l'endemà de la notificació, de conformitat amb el que establix l'article 14 de la Llei 29/1998, de 13 de juliol, Reguladora de la Jurisdicció contenciós administratiu. València, 5 de febrer del 2002.
  
El conseller d'Innovació i Competitivitat: Fernando V. Castelló Boronat».